Tožba, vložena 25. julija 2025 – Sammut/Komisija
(Zadeva T-505/25)
Jezik postopka: malteščina
Stranki
Tožeča stranka: Ivan Sammut (Wied il-Għajn, Malta) (zastopnik: J. Bugeja, odvetnik)
Tožena stranka: Evropska komisija
Predlogi
Tožeča stranka Splošnemu sodišču predlaga, naj:
razglasi ničnost odločbe Generalnega direktorata Evropske komisije za prevajanje z dne 27. maja 2025 o prekinitvi pogodbe TRAD23 – FL 18708-23081, ki sta jo sklenila Global Translation Solutions Limited (družba, registrirana na Malti pod številko C-32974) in Generalni direktorat Evropske komisije za prevajanje, z ustreznimi pravnimi sredstvi in nadomestilom, ter
toženi stranki naložiti plačilo stroškov.
Tožbeni razlogi in bistvene trditve
Tožeča stranka v utemeljitev tožbe navaja štiri tožbene razloge.
Prvi tožbeni razlog: Komisija ni spoštovala temeljnih načel dobrega upravljanja, zlasti v smislu člena 41 Listine Evropske unije o temeljnih pravicah.
Drugi tožbeni razlog: Komisija je kršila načelo sorazmernosti, zlasti v delu, v katerem so bile naložene kazni pretirane v primerjavi z morebitnim primanjkljajem.
Tretji tožbeni razlog: Komisija ni bila pregledna do družbe Global Translation Solutions Limited pri posredovanju informacij o nadzoru kakovosti.
Četrti tožbeni razlog: Komisija je kršila lastninske pravice, ki jih varujeta Evropska konvencija o človekovih pravicah in Listina o temeljnih pravicah, zaradi nesorazmernega učinka sklepa Generalnega direktorata Evropske komisije za prevajanje.
____________